Berlin

Berlin is de Hööftstadt vun de Bundsrepubliek Düütschland un en Bundsland, wat vun dat Land Brannenborg umgeven is. Berlin hett 3.769.495 Inwahners (2020) un hett en Flach vun 89.169 ha. Berlin liggt bi 70 km af vun de Grenz to Polen. Vör de Weddervereenigung vun de beiden düütschen Staaten Bundsrepubliek Düütschland (BRD, West) un Düütsche Demokraatsche Republiek (DDR, Oost) in't Johr 1990 weer Bonn (an’n Rhien) de provisoorsche Hööftstadt vun de Bundsrepubliek Düütschland (West) un Oost-Berlin Hööftstadt vun de DDR (Oost). Dat gesamtdüütsche Parlament hett na de Weddervereenigung besloten, dat Berlin de niege Hööftstadt vun dat vereente Düütschland is. Historie De bedüütsamste historisch Daten: 1237 De Naam vun Berlin steiht to’n eersten Mol in en Urkunn 1307 Berlin un Kölln weert vereenigt 1451 Berlin warrt Residenzstadt vun Markgrafen un Kurförsten 1701 Berlin warrt Hööftstadt vun dat Königriek Preußen 1871 Berlin warrt Hööftstadt vun dat Düütsche Riek 1918 Na den eersten Weltkrieg warrt in Berlin de Republiek utropen 1920 veele Gemenden kaamt to Berlin hento vunwegen dat Groot-Berlin-Gesett 1933 Berlin warrt to de Machtzentrale vun’e Natschonalsozialisten 1945 Berlin warrt na den Tweten Weltkrieg „Veer-Sektor-Stadt“ 1949 politisch Updeelung vun Berlin in’n Oost-West-Konflikt 1961 de Muur warrt an’n 13. August boot 1989 de Wenne in'e DDR, Fall vun'e Muur 1990 Weddervereenigung vun Düütschland un vun beide Stadtdelen, Berlin warrt Hööftstadt vun dat weddervereenigt Düütschland Verwaltungsbezirken vun Berlin Berlin-Mitte (3.947 ha, 322.577 Inw.) Börgermeester: Christian Hanke, SPD Friedrichshain-Kreuzberg (2.016 ha, 252.495 Inw.) Börgermeester: Franz Schulz, Bündnis 90/De Grönen Pankow (10.301 ha, 343.228 Inw.) Börgermeester: Matthias Köhne, SPD Charlottenburg-Wilmersdorf (6.472 ha, 315.854 Inw.) Börgermeestersche: Monika Thiemen, SPD Spandau (9.191 ha, 255.488 Inw.) Börgermeester: Konrad Birkholz, CDU Steglitz-Zehlendorf (10.250 ha, 288.149 Inw.) Börgermeester: Norbert Kopp, CDU Tempelhof-Schöneberg (5.309 ha, 337.535 Inw.) Börgermeester: Ekkehard Band, SPD Neukölln (4.493 ha, 307.038 Inw.) Börgermeester: Christian Rehm, SPD Treptow-Köpenick (16.842 ha, 233.010 Inw.) Börgermeester: Oliver Igel, SPD Marzahn-Hellersdorf (6.174 ha, 257.324 Inw.) Börgermeester: Dagmar Pohle, De Linke. Lichtenberg (5.229 ha, 260.908 Inw.) Börgermeestersche: Christina Emmerich, De Linke. Reinickendorf (8.946 ha, 245.844 Inw.) Börgermeestersche: Marlies Wanjura, CDU Wat een sik ankieken schall un wo een hengahn kann In Berlin gift dat völ Sehnswördigkeiten, so to’n Bispeel, den Neptunbrunnen, dat Rode Raathuus, de Funktoorn, Gendarmenmarkt, Brannenborger Door, de Holocaust-Gedenksteed, Berliner Dom, St. Marienkark, Siegesgöddin, Siegessüül, Slott Bellevue un mehr. Söhns un Döchter vun de Stadt Heinrich Louis d’Arrest, düütsch-däänsch Astronom (1822-1875) Karin Baal, Schauspelerin (*1940) Curt von Bardeleben, Schachspeler (1861-1924) Paul Fentz, Ieskunstlöper (*1992) Traudel Haas, Schauspelerin und Synchoonsnackerin (*1945) Heinz Hax, Sportler un Offizier (1900-1969) Henry Kolarz, Journalist, Schriever un Dreihbookschriever (1927-2001) Regina Lemnitz, Schauspelerin, Singerin und Synchroonsnackerin (*1946) Lou Massenberg, Waterspringer (*2000) Ernst Reuter, düütsch Politiker, Börgermeester von West-Berlin von 1947 bis 1953 Hans Rosenthal, düütsch Moderater un Entertainer (1925-1987) Rupert Scholz, Politiker un Bundsminister (*1937) Peggy Schwarz, Ieskunstlöperin (*1971) Gustav Stresemann, Politiker un Freedensnobelpriesdräger (1878-1929) Horst Wolter, düütsch Footballnatschonalsspeler (*1942) Heinrich Zille, Maler un Teekner (1858-1929) Borns Weblenken